จตุรงค์ มาแปลก ดีใจที่ลูกสาวโดนโกงค่าบ้าน 2 ล้านบาท (คลิป)
ทำเอานักแสดงสาว ใบเฟิร์น พัสกร พลบูรณ์ ทายาทตลกดัง จตุรงค์ มกจ๊ก ขำไม่ออก เมื่อบ้านที่กำลังตกแต่งภายในอยู่นั้นถูกผู้รับเหมาโกงเป็นจำนวนเงินกว่า 2 ล้านบาท และมีแฟนๆ เข้ามาให้กำลังใจเจ้าตัวในไอจีเป็นจำนวนมาก ล่าสุดนักข่าวได้เจอจตุรงค์ มกจ๊ก ร่วมถ่ายภาพยนตร์ หอแต๋วแตกแหกต่อไม่รอแล้วนะ ที่บ้าน ณ นิรันดร์ ซ.นาคนิวาส 13 ลาดพร้าว 71 เลยถามถึงเรื่องดังกล่าว,ถามถึงบ้านของน้องใบเฟิร์นที่ถูกโกง มีปัญหาเยอะมั้ย?,นี่จะเป็นการพูดครั้งแรกว่าดีใจเรื่องที่เฟิร์นโดน 2 ล้าน มันจะได้เป็นประสบการณ์ชีวิตเขา เขาจะได้มีอะไรติดขัดบ้าง ไม่ใช่ราบรื่นอยู่ตลอดเวลา เขาเจอเรื่องแบบนี้ ต่อไปเขาจะทำอะไรเขาต้องฉุกคิดว่าเฮ้ย ครั้งที่แล้วฉันก็โดนแบบนี้นี่หว่า ไม่ใช่ว่าอยู่ๆ แล้วลูกโดนขนาดนี้แล้วเราฟึดฟัดโวยวายฟาดงวงฟาดงา ไม่ใช่อย่างงั้น,เขาโดนไปประมาณ 2 ล้าน ตีคืนไปอีกหน่อยก็เหลือประมาณน่าจะล้านกว่าๆ เขาเริ่มดำเนินการฟ้อง แต่ว่าเขาก็ขอคำปรึกษา ทนายก็ให้หาตำรวจที่มียศใหญ่ๆ มีความรู้ด้านกฎหมาย เขาก็ถามว่าป๊ามีมั้ย เราก็ติดต่อเพื่อนเราเป็น พ.ต.ท. ให้ เขาก็พูดคุยกันเพื่อไปช่วยสมทบกับทนายอีกทีเท่านั้นเอง,แต่ว่าลึกๆ ดีใจ อยากให้เขามีประสบการณ์ชีวิตแบบไม่ราบรื่นบ้าง เพราะเรื่องแบบนี้ลุงรงค์เจอมาเยอะแล้ว เจอช่างมาร้อยแปดพันอย่าง และประมาณ 99.99% เป็นช่างที่ไม่ดี คืออาจจะมีช่างดีก็ได้แต่เราไม่เจอ ไอ้เฟิร์นก็ไม่เจอเหมือนเรา,หลังจากเป็นข่าว ทุกอย่างดีขึ้นมั้ย?,เฟิร์นมันไม่ค่อยแสดงออก แต่ลึกๆ มันคงจะเสียใจอะ ก็หาช่างใหม่ ตอนนี้หาได้แล้วและทำแล้วด้วย ของเก่ารื้อไปแล้วแต่อยู่ในช่วงดำเนินการกับเขา ที่เขาโกงเราไปเท่านั้นเอง เขาก็ฟ้องร้องเลย แต่ก็เรื่องของเขานะ ลุงรงค์ไม่ลงรายละเอียด ให้เขาจัดการทุกอย่าง,ถามถึงเรื่องที่ไปมอบเงินจากการวิ่งให้ รพ.?,คือวันที่ 28 ต.ค.นี้ เป็นวันที่ทาง รพ.โพธาราม จัดงานเช้าคืองานปั่นเดินวิ่งเพื่อป้องกันอัมพาตที่ รพ.โพธาราม แล้วเชิญลุงไปเป็นโจ๊กเกอร์เพราะเราบ้านอยู่ที่นั่น แล้วเราก็ลงวิ่ง 10 กม. และก็มีการรวมตัวกันที่ รพ. เพื่อรับมอบเงินจากลุงรงค์เพื่อเป็นสักขีพยานว่าที่เราวิ่ง 342 กม. ได้ยอดเงินเกือบ 10 ล้าน และมาแปลงเป็นเครื่องช่วยหายใจ,จริงๆ เงินมันเหลือเพราะตั้งไว้ที่ 8.5 ล้านบาท แต่ของที่ทาง รพ.ซื้อมาได้ส่วนลดบ้าง ก็ลดเหลือ 7 ล้านกว่าบาท เงินเหลือ 2 ล้านกว่าบาท เลยมาซื้ออุปกรณ์ต่างๆ ทำศาลาให้เด็กนักเรียน และเอาเงินไปให้คนชราได้อีก 2 แสนกว่าบาท,รู้สึกยังไงบ้างที่ได้เห็นตรงนี้?,มันรู้สึกตั้งแต่วันแรกที่วิ่งเข้าเส้นชัยที่คนโพธารามออกมารอลุงแล้ว ความรู้สึกก็ดีอะ บางคนอาจไม่เข้าใจ คิดว่าไป รพ.ต้องเจอหมอ แต่ถ้าเป็นไอซียู ไป รพ. ต้องเจอเครื่องช่วยหายใจก่อนนะถึงไม่ตาย แล้วเครื่องของ รพ. มันไม่พอจริงๆ.
ทำเอาใบเฟิร์น พัสกร ทายาทตลกดัง จตุรงค์ มกจ๊ก ขำไม่ออก เมื่อบ้านที่กำลังตกแต่งภายในถูกผู้รับเหมาโกงเป็นจำนวนเงินกว่า 2 ล้านบาท
จตุรงค์ มกจ๊ก,ใบเฟิร์น พัสกร,ใบเฟิร์น พัสกร บ้าน,ใบเฟิร์น พัสกร ผู้รับเหมาทำบ้านโกง,ใบเฟิร์น พัสกร โดนโกงบ้าน,กอสซิป